CELEX: 32006R1578
Language: et
Date: 2006-10-19 00:00:00
Title: Komisjoni määrus (EÜ) nr 1578/2006, 19. oktoober 2006 , teatavate kaupade klassifitseerimise kohta kombineeritud nomenklatuuris

21.10.2006   
            
            
               ET
            
            
               Euroopa Liidu Teataja
            
            
               L 291/3
            
         
      KOMISJONI MÄÄRUS (EÜ) nr 1578/2006,
   19. oktoober 2006,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osundatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Need reeglid kehtivad ka mis tahes muu nomenklatuuri suhtes, mis põhineb kas täielikult või osaliselt kombineeritud nomenklatuuril või mis lisab sellele mis tahes täiendava alajaotise ja mis on kehtestatud ühenduse erisätetega selleks, et kohaldada kaubavahetusega seotud tariifi- või muid meetmeid.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all lähtuvalt 3. veerus esitatud põhjendustest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinfole kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, võib siduva tariifiinfo valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinfole, mis ei ole käesoleva määrusega kooskõlas, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. oktoober 2006
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 996/2006 (ELT L 179, 1.7.2006, lk 26).
   
      (2)  EÜT L 302, 19.10.1992, lk 1. Määrust on viimati muudetud Euroopa Parlamendi ja nõukogu määrusega (EÜ) nr 648/2005 (ELT L 117, 4.5.2005, lk 13).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Polükarbonaadist klahvistikumembraan (mõõtmed: umbes 65 × 40 × 1 mm), elektrit juhtivate elementideta. Toote ühel pool on valatud nupud ja teisel pool elektrit mittejuhtivad kontaktnukid.
                              Tootel on trükisega klahvimütsid, mis moodustavad tärkklahvistiku, helistamisnupud ja muud mobiiltelefonile omased tunnused.
                           
                        
               
                  8529 90 40
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, jaotise XVI märkusega 2 b ning CN-koodide 8529, 8529 90 ja 8529 90 40 sõnastusega.
                  Klahvistiku konstruktsiooni, eelkõige klahvimütside kuju, paigutuse, vormingu ja nendel oleva trükimustri tõttu klassifitseeritakse klahvistik CN-koodi 8529 90 40 alla kui ainult või peamiselt rubriiki 8525 kuuluvate seadmete osa.
               
            
                  
                              2.
                           
                           
                              Kaks täispuhutavat, kahe õhukambriga plastrõngast.
                              Need on valmistatud lastele käsivarte ümber kandmiseks, et tagada madalas vees veepinnal püsimine.
                              Nende ehitus ei taga turvamiseks ega päästmiseks piisavat ohutust.
                           
                        
               
                  9506 29 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9506 ja 9506 29 00 sõnastusega.
                  Oma ehituse tõttu ei vasta toode ohutusastmele, mis on elupäästmiseks päästerõngale või päästevestile ette nähtud (koostismaterjal).
                  Toode ei ole pelgalt mänguasi ning seepärast ei klassifitseerita seda rubriiki 9503.
                  Kuna toode on piisavalt turvaline lapse veepinnal hoidmiseks, klassifitseeritakse see CN-koodi 9506 29 00 alla.